Swenne ich bi der vil wolgemv̊ten bin (Mit aufgelösten Abbreviaturen)
Swenne ich bi der vil wolgemv̊ten bin·
so mv̊s ich wol von schulden froͤide han·
si hat betwungen allen minen sin·
ich bin ir dienstes iemer vndertan·
so wol mich des das ich si ie gesach·
sit si wendet sorge vnd vngemach·
ir vil minneklicher lib·
liebet mir fúr ellú wib·

Swer mir an alle schulde si gehas·
dem mvͤsse wol von schvlden leit geschehen·
ist er mir vient so sage vmbe was·
ob man im der volge mag geiehen·
der boͤsen has ich iemmer gerne dienen wil·
swa ich die weis da ist min gar zevil·
swer si mir mit trúwen bi·
der si vor allem leide vri·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse